《重过清虚庵》
宋代·董嗣杲

绝境惟闻天籁音，山游重缀壁龛吟。
春生仙甕新篘酒，尘锁书床旧调琴。
丹井月空梧积满，瑶台雨渍藓埋深。
明朝襆被归城市，万叠苍峦有梦寻。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。